cyanic-selkie/wikianc huggingface dataset:
Call of Duty: Modern Warfare
Handlingsreferat
SAS-styrker, under ledelse av Price og Garrick, angriper et rekkehus som de tror er okkupert av medlemmer fra Al-Qatala. De tror at lederen deres, Omar «The Wolf» Sulaman, også skal befinne seg der. Alex, akkompagnert av sersjant Marcus Griggs og troppen hans fra United States Marine Corps, reiser til Ramaza-sykehus i Urzikstan for å få tak i Sulamen. Senere lanserer «ulvens» høyre hånd, Jamal «The Butcher» Rahar, et angrep mot en amerikansk ambassade i Urzikstan i et forsøk på å frigjøre Sulaman. Price, Garrick, Alex, Farah og ambassadens forsvarsstyrker arbeider sammen for å sikre «Ulven» igjen, men dette er mislykkes.
Farah Karim kommer senere med en annen plan om å ta «ulven» og hans menn i bakhold i Urzikstan. Farahs bror og hans nestkommanderende, Hadir, blir avslørt for å være tyvene som stjal det kjemiske stoffet. I et forsøk på å drive bort de fiendtlige styrkene, setter Hadir i gang kjemikaliene i området. Dette tar livet av alle Barkovs menn og Al-Qatala-styrker i området. Men både Farah og Alex unnslipper så vidt døden.
Det avsløres etter hvert mer om Karim-søsknene også. I 1999 ble de to søsknene foreldreløse, på grunn av Barkovs invasjon av Urzikstan. De to søsknene forsøkte å rømme fra området, men de ble snart tatt til fange av Barkov selv. og satt fengslet i de neste 10 årene. I løpet av disse årene steg Farah i gradene, til sjef for hele opprørsstyrken. Det blir gjort forsøk på å infiltrere «ulvens» skjulte base, men de klarer ikke å finne igjen Hadir. Men de får etter hvert vite at Hadir planlegger å angripe Barkov på eiendommen hans i Baurci, Moldova.
CONCACAF-mesterskapet for menn 1965
CONCACAF-mesterskapet for menn 1965 ble arrangert i Guatemala i 1965.
José Miguel Pérez
José Miguel Pérez (født 31. august 1986) er en spansk triatlet. Han representerte landet sitt under Sommer-OL 2012 i London, der han kom på 24.-plass.
Eksterne lenker
José Miguel Pérez
Psalitrus
Psalitrus er en slekt av vannkjær.
Utseende
Små, sterkt hvelvede (nærmest halvkuleformede), blankt svarte vannkjær. Dekkvingene har kraftige punktrader.
Levevis
Disse artene tilhører de landlevende vannkjærene og finnes mellom fuktig, råtnende løvstrø på skogbunnen.
Utbredelse
Slekten er vidt utbredt i tropene.
«Draken» (1541)
«Draken» («Stora Galejan») er et svensk krigsskip som var sjøsatt i 1541 som en stor galei, men som ble ombygd til et seilskip i 1553-4. Muligens var egentlig en galeass fremfor en etterligning av galeien i Middelhavet. Sist nevnt i 1563, kan ha sett strid i den nordiske syvårskrigen (1563–1570) ettersom et skip med navnet «Svenske Draken» er nevnt i 1566-67.
Stora Galejan
Den svenske kongen, Gustav Vasa, bygget opp et sterkt militærvesen i det nye kongedømmet i sin regjeringstid, og anså galeiene som et fortreffelig forsvarsvåpen mot et dansk angrep mot Stockholm, som effektive forbindelsesfartøyer for kommunikasjoner mellom slottene eller festninger og som et transportmiddel med amfibiske kapasitet for troppene i arméen. Det ble bygd 32 galeier i løpet av årene mellom 1540 og 1560. Etter Gustav Vasas død i 1560 opphørte galeibyggingen for lang tid med få unntak fram til 1580-årene.
Den største galeien i den svenske historien fram til 1700-tallet er «Draken» som ble bygd og sjøsatt i Stockholm, også kjent som «Stora Galejan» ettersom den var flere ganger større enn den vanlige galeien i Gustav Vasas tid. Den normale størrelsen på galeiene i perioden 1540-62 var fra 75 til 150 tonn, de største opptil 200 tonn. «Stora Galejan» i sammenligning er oppgitt å ha et deplasement på 400 tonn som en «stor galei», som muligens ikke var bygd som en klassisk galei, men som en galeass, en krysning mellom en galei og et større seilskip.
«Draken» ble ombygd eller klassifisert om til et seilskip i 1553-54. Lite er kjent om dette skipet, også hvilken skjebne den hadde fått etter å ha vært sist nevnt sent i året 1563. I dette året brøt den nordiske syvårskrigen ut mellom Danmark-Norge og Sverige, og dette skipet som kan ha deltatt i sjøslagene, var aldri nevnt igjen. I en inventarliste fra 1566 over skipene i Flottan er et skip med navnet «Svenske Draken» nevnt som et tømte skip uten egne inventar. Året etterpå var et annet skip navnet «Sundske Draken».
Erobringen av et skip fra Lübeck under slaget ved Bornholm 15. juli 1564 kan ha fulgt til et nytt navn på det svenske skipet, den lybske bojorten het «Flygande Draken» i svensk tjeneste.
Jens A. Christophersen
Jens Andreas Christophersen (født 20. april 1925, død 17. oktober 1997) var en norsk statsviter.
Da statsvitenskap ble opprettet ved Universitetet i Oslo i 1947, var Christophersen en av de første som tok magistergraden i 1951. Han ble ansatt som universitetslektor ved Institutt for statsvitenskap i 1958, ble dosent i 1970 og professor fra 1985 til han gikk av med pensjon i 1993.
Han var styremedlem i PRIO mellom 1980 og 1985.
Sauherad prestegård
Sauherad prestegård ligger nordvest for Sauherad kirke. Prestegårdens historie går i likhet med kirkens tilbake til middelalderen. På tunet står fire fredede bygninger.
Hæl
Hælen (latin calx) er den bakerste delen av foten, og bærer mye av kroppsvekten. Den er forbundet til leggmuskulaturen med akillessenen.
Sauherad prestegård
Hovedbygningen ble oppført i 1658 og regnes ifølge Opplysningsvesenets fond som landets eldste bolighus. Det dreier seg om et toetasjes laftehus med stående panel og saltak. En sidefløy mot tunet er fra 1921. En liten sveitserveranda er fra 1907. Treskjæreren Borgar Borgarson har bidratt med sveitserdetaljer og akantus.
Hæl
Ordet hæl kan også brukes om den delen av skoen som sitter under den bakre delen av foten.
Sauherad prestegård
De andre fredede bygningene er to stabbur og en drengestue med bryggerhus og redskapsbod. Drengestuen skal ha en bygningskjerne fra 1700-tallet, mens stabburene (ett for presten, ett for forpakteren) er oppført på 1800-tallet.
Molinopampa
Molinopampa er en by i provinsen Chachapoyas i Amazonas i det nordvestlige Peru, og er hovedstaden for distriktet Molinopampa. Byen ligger om lag 2407 moh. og har 745 innbyggere (2012).
Gavin Noble
Gavin Noble (født 9. april 1981) er en irsk triatlet. Han representerte landet sitt under Sommer-OL 2012 i London, der han kom på 23.-plass.
Emmaljunga
Emmaljunga er et tettsted i Hässleholm kommune i Skåne län i Sverige. I 2010 hadde tettstedet 262 innbyggere.
Emmaljunga ligger ved länsvei 117, mellom Markaryd i nord og Vittsjö i sør, omtrent 30 kilometer fra tettstedet Hässleholm og knapt 10 kilometer fra Markaryd. Emmaljunga barnevognfabrikk startet i små forhold i 1925 og har vokst til en stor og moderne produsent av barnevogner i Emmaljunga med eksport til en rekke land.
Capinópolis
Capinópolis er en kommune i delstaten Minas Gerais i sørøstregionen av Brasil.
Vera Zvonarjova
Vera Igorevna Zvonarjova (russisk: Вера Игоревна Звонарёва; født 7. september 1984 i Moskva) er en russisk profesjonell kvinnelig tennisspiller som deltok i de olympiske leker 2008 i Beijing.
Zvonarjova vant en olympisk bronsemedalje i tennis under Sommer-OL 2008 i Beijing. Hun kom på tredjeplass i damens singelturnering. Hun tapte semifinalen med 3-6, 6-7 til sin landsmann Jelena Dementjeva. Hun vant bronsefinalen over kinesiske Li Na med 7-6, 7-5.
«Ringsel»
«Ringsel» var en norsk fangstskute. «Ringsel» hadde et mannskap på 14 som alle omkom da skuta forsvant under tragedien i Vestisen 5. april 1952. Åtte av de omkomne var fra Tromsøysund, tre fra Balsfjord, og de tre siste fra henholdsvis Salten, Tromsø og Skjervøy.
San Rafael (Montes de Oca)
San Rafael er et distrikt i kantonen Montes de Oca i Costa Rica. Det har 9 692 innbyggere (2011). San Rafael grenser til kantonene Goicoechea i nord og Curridabat og La Unión i sør, og til distriktene Sabanilla og San Pedro i vest.
San Rafael utgjør den østlige delen av Montes de Oca, og er det klart største av kantonens fire distrikter. Store deler av distriktet er skog og landlige områder. Her ligger blant annet Parque del Este. Sentrum av San Rafael ligger på en høyde av 1 340 meter over havet, mens den aller østligste delen av distriktet ligger på 1 900 meters høyde.
San Rafael omfatter følgende strøk (barrios): Alameda, Andrómeda, Begonia, Cuesta Grande (delvis), El Cristo (delvis), Estéfana (delvis), Europa, Liburgia, Mansiones (delvis), Maruz og Salitrillos.
True Blood (Sesong 4)
Den fjerde sesongen av TV-serien True Blood er på 12 episoder.
Sesongen hadde premiere 26. juni 2011, hvor handlingen foregår tolv og en halv måned etter hendelsene i sesong tre. Den er løst basert på den fjerde romanen i The Southern Vampire Mysteries serien, Dead to the World.
Har du sans for nisser
«Har du sans for nisser» er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet Salmer og sanger vi gjerne hiver. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband.
Originalen heter «Do You Believe in Magic» og ble skrevet av John Sebastian og ble gitt ut på singel i juli 1965 med The Lovin' Spoonful hvor Sebastian blant annet var vokalist. Originalteksten dreier seg om musikkens egenskaper til å tilføre glede og frihet til både dem som lager musikken og de som lytter til den.
Prima Veras tekst handler mest sannsynlig om byråkrater (gjemt bak ordet nisser). Jahn Teigen synger.
Mot slutten legger de til heiaropet «Heia Norge, gå nå på». I stedet for «flere mål vi venter på», roper de «flere nisser vi venter på!»
«Har du sans for nisser» ble også utgitt januar 1981 på Best of Ebba og juni 1999 på Prima Vera Show (bonus-CD)
Trioen fremførte blant annet denne sangen for NRK i programmet Det er Norge som er bra! (sendt 12. januar 1980). Teigen sang etter playback mens han satt i en trillebår og hadde på seg rødt løsskjegg. Avslutningskoret var ikledd julenisse drakter. Dette koret bestod av Tom Mathisen, Herodes Falsk, Turid Backer, Erling Bonde samt en ukreditert dame som var statist i flere av programmets innslag. Programmet Det er Norge som er bra! ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.
KNM «Orkla»
KNM «Orkla» var en minesveiper av Alta-klassen som brant i Harøyfjorden utenfor Ålesund 19. november 2002.
Fartøyet var under kommando av kapteinløytnant Pål Skorge da ulykken inntraff. Det var et mannskap på 33 personer ombord. 11 personer ble sendt til sykehus for legesjekk etter hendelsen.
I rapporten fra Sjøforsvarets undersøkelseskommisjon, ledet av kommandørkaptein Truls Grasmo, kom det frem at brannfarlige støybeskyttende matter i babord løftevifterom var en sterkt medvirkende årsak til brannen.
Mick Fleetwood
Michael John Kells «Mick» Fleetwood (født 24. juni 1947 i Redruth i Cornwall) er en britisk musiker og låtskriver, videre kjent som trommeslager og frontfigur i rockebandet Fleetwood Mac. Hans navn, kombinert med John McVies, var inspirasjonen til navnet på det opprinnelige Peter Green-ledede Fleetwood Mac. Fleetwood har også spilt inn tre utgivelser som soloartist.
Ut over sitt arbeid som trommeslager har han også vært med på å danne de forskjellige utgavene av Fleetwood Mac, og han er den eneste som uavbrudt har vært fast medlem av gruppen gjennom skiftende besetninger. I 1974 møtte han Lindsey Buckingham og Stevie Nicks, som han tilbød fast medlemskap i gruppen. Til tross for at Buckingham og Nicks har bidratt kraftig til Fleetwood Macs senere suksess, er det Fleetwoods vilje til å holde bandet samlet som har dannet grunnlaget til gruppens langvarige internasjonale sukess. Fleetwood er for øvrig også kjent for sin særegne høyde på 196 cm.
Biografi
Mick Fleetwood ble født i 1947 og var sønn av Michael og Bridget Maureen Fleetwood. Hans eldre søster var den nå avdøde skuespilleren Susan Fleetwood. I sin tidlige oppvekst fulgte Mick og hans familie faren, som var en jagerflypilot i Royal Air Force, til Egypt. Etter omkring seks år flyttet de videre til Trondheim i Norge. Her gikk han på skole og lærte norsk flytende. Ifølge sin selvbiografi hadde Fleetwood vanskeligheter med skolegangen på engelske kostskoler, noe som gjorde at han fikk dårlige karakterer. Han avsluttet derfor skolegangen i en alder av 15 år og flyttet til London for å forsøke seg på en karriere som trommeslager.
Keyboardisten Peter Bardens gav Fleetwood hans første spillejobb i Bardens band The Cheynes, noe som var med på å danne grunnlaget for den unge trommeslagerens karriere. Spillejobben tok ham etter hvert videre fra The Cheynes til band som The Bo Street Runners, Peter Bs, Shotgun Express (med bl.a Rod Stewart) og John Mayall & the Bluesbreakers. Etter å ha blitt sparket ut fra the Bluesbreakers etter gjentatte rusproblemer, ble Mick Fleetwood forespurt noen måneder senere av Peter Green om å bli med ham og bassist John McVie for å starte et nytt band, kalt Fleetwood Mac. Siden den gang har mer enn 50 album blitt utgitt under navnet Fleetwood Mac, hvor de mest populære; Fleetwood Mac (1975) og Rumours (1977), er på listen over verdens mestselgende album.
Han har også ledet flere sideprosjekter, hvor et eksempel er utgivelsen The Visitor fra 1981, som hadde tunge afrikanske elementer. I 1983 grunnla han Mick Fleetwood's Zoo og gav ut I'm Not Me som hadde hiten «I Want You Back» og en coverversjon av The Beach Boys «Angel Come Home». En senere versjon av gruppen hadde også Bekka Bramlett på vokaler, noe som resulterte i utgivelsen Shaking the Cage (1991). Fleetwoods seneste soloutgivelse til dags dato er for øvrig Something Big fra 2004.
Mick Fleetwood har også hatt en sekundær karriere som skuespiller innen TV og film i mindre roller. Som skuespiller var han blant annet motstandsleder i filmen The Running Man (1987) og som en gjestende utenomjordisk skapning i Star Trek: The Next Generation og episoden Manhunt. Fleetwood var også medvirkende vert under BRIT Awards i 1989, som var preget av flere tabber og uheldige episoder. Som følge av disse ble kringkastingene av BRIT Awards tatt opp på forhånd de neste 18 årene inntil 2007, da de igjen ble kringkastet live.
Han er også forfatter av Fleetwood - My Life and Adventures with Fleetwood Mac publisert i 1991, som er memoarer av hans liv og spesielt med Fleetwood Mac. Inkludert i denne boken er hans erfaringer med andre musikere, som inkluderer Eric Clapton, medlemmer av The Rolling Stones og Led Zeppelin, samt et romanseforhold med Stevie Nicks i Fleetwood Mac. Han tar også opp sin avhengighet til kokain og hans personlige konkurs etter å ha tjent flere millioner av dollar og pund fra sin musikalske karriere.
Etter å ha levd i USA siden midten av 1970-årene ble Mick Fleetwood amerikansk statsborger i Los Angeles den 22. november 2006.
Mick Fleetwood har vært gift, og skilt, tre ganger: til Jenny Boyd, Sara Recor og Lynn Frankel. Han har fire døtre: Tessa, Lucy, Ruby og Amelia.
Kaurislekten
Kaurislekten (latin: Agathis) er en slekt innen apeskrekkfamilien, en gruppe bartrær. Nålene hos kauriene er brede og flate og minner mest v alt om litt tjukke blader med parallelle nerver. De har oftest hann- og hunnkongler på separate trær. Artene vokser kun på New Zealand, i Australia, i det vestlige Stillehavet, på Filippinene (én art), i Indonesia og på Borneo. Kauriene skiller seg fra andre bartrær ved at nålene er brede og flate, slik at treet ser ut som et løvtre.
Artene kjennes på meget store stammer og lite greiner før et godt stykke opp på treet. Unge skudd har lengre blader enn eldre skudd. Hannkongler vokser nesten utelukkende på svært store trær. I jura var de vidt utbredt, men nå vokser de bare i sør.
Trærne er kilden til dammargummi.
Arter
Slekten består av blant annet følgende arter:
Treslaget brukes i gitarer og til spillbrett for brettspillet Go.
Stompa til sjøs
Stompa til sjøs (også kjent som Himmel og hav) er en norsk komedie fra 1967 regissert av Nils-Reinhardt Christensen. Dette er den fjerde og siste av Stompa-filmene. Hovedrollene spilles av Ole Enger og Didrik Arnesen, mens sentrale biroller spilles av Arve Opsahl, Rolf Just Nilsen og Eva Opaker.
Filmen hadde premiere den 6. november 1967 på kinoer i Oslo, Bergen, Drammen og Hamar.
Handling
Stompa skal besøke foreldrene sine i New York. For å komme seg dit på en billig måte tar han seg arbeid på et skip som skal over Atlanterhavet. Han mønstrer på en 20 000-tonner sammen med russekameraten Nøtterø, som gjerne vil prøve seg på sjølivet i sommerferien. Ombord i skipet blir de kjent med «Båsen» og kokken. Stompa legger raskt merke til at den ene av dem har flere likhetstrekk med lektor Tørdal.
Om filmen
Stompa til sjøs avviker på flere måter fra de foregående Stompa-filmene. Her foregår det meste av handlingen om bord på et skip i utenriksfart. og derfor er kun et fåtall av personene i de andre filmene med i denne. Den er også laget for et mer voksent publikum og inneholder dermed en del dristige nakenscener. Nøtterø, som er Stompas kamerat, har langt på vei en likeverdig rolle med Stompa i denne.
Det meste av innspillingen foregikk om bord på «Norse Lady». Noen scener ble også innspilt på Expo 67, som ble holdt i Montréal, Canada.
Filmmusikk
Det musikalske ansvaret for filmproduksjonen hadde Egil Monn-Iversen. Filmen inneholdt følgende sanger :
Mottakelse
Filmen fikk lunken mottakelse av Aftenpostens anmelder, som beskrev den som en «barnefilm for voksne». Anmelderen beskrev den videre som en propagandafilm for den norske handelsflåten, og mente skuespillerprestasjonene var lave, spesielt hos de medvirkende som manglet formell skuespillerutdannelse. Han mente mye av ansvaret hvilte på regissørens skuldre, men gav samtidig litt ros til fotografen. Anmelderen mente at voksen-scenene var malplassert og at de burde klippes vekk for å gjøre filmen tilgjengelig for dem som kunne ha glede av den.
Magnum Research
Magnum Research Inc (MRI) er en våpenprodusent fra USA.
Historie
MRI er et privat selskap basert i Fridley, Minnesota. Hovedaksjonæren Jim Skildum (president og styreleder) og John Risdall (styremedlem og daglig leder), har vært involvert i selskapet siden det ble opprettet i 1979.
Produkter
Selskapet designet og utviklet Desert Eagle pistolen, som blir produsert i Israel av Israel Weapon Industries (IWI), bortsett ifra et kort opphold ifra 1995 – 2000 hvor den ble produsert i USA av Saco Defense. MRI importerer Jericho 941 serien med pistoler under navnet Baby Eagle. De importere tidligere Barak SP-21 pistolen. Andre produkter inkluderer BFR serien med singel-action magnum revolvere, Mountain Eagle og MagnumLite rifler.
Chyler Leigh
Chyler Leigh (født Chyler Leigh Potts 10. april 1982 i Charlotte i Nord-Carolina) er en amerikansk skuespiller, sanger og modell. Hun er datter av Yvonne Norton og Robert Potts.
Leigh er mest kjent for sine roller som dr. Lexie Grey i TV-serien Grey's Anatomy og som Alex Danvers i TV-serien Supergirl. Hun har også spilt i tenåringskomedien Not Another Teen Movie.
20. juli 2002 giftet Leigh seg med Nathan West, og sammen har de tre barn; sønnen Noah Wilde ble født i desember 2003, datteren Tealyn Leigh ble født i september 2006, og datteren Anniston Kae ble født i mai 2009.
Chyler Leigh er bestevenn med Melissa Benoist.
James Collett (1728–1794)
James Collett (født 28. august 1728 i Christiania, død 15. november 1794 i Christiania) var en norsk kjøpmann i Christiania. Han overtok den handelsvirksomhet, Collett & Leuch, som hans farfar James Collett (1655–1727) grunnla, og videreførte virksomheten sammen med Morten Leuch, bl.a. med eiendommer i Trysil og Enebakk (Flateby-godset), sagbruk i Enebakk, Fet, Nittedal og ved Akerselven. Han engasjerte seg også i flere fabrikkprosjekter, som han tjente lite på. Han var sterkt engasjert i musikk- og teaterlivet i Christiania.
Med døden om bord
Handling
Kriminaldetektiv Oliver Swift og assistenten Henry Mill fikk litt av en oppgave, da de skulle hjelpe frøken Kitty Williams. Hun har leid ut sin avdøde fars snekkerverksted til en mann. Hver dag og på samme tid sender han henne av sted med et brev til hans hjemmeadresse, som befinner seg i den andre enden av byen. Hva foretar han seg, mens hun er av gårde? Swift og Mill beslutter seg for å undersøke om det er ugler i mosen.
Charles Krause
Charles Krause var en amerikansk turner og friidrettsutøver som deltok i Sommer-OL 1904.
Sammen med laget sitt, Central Turnverein fra Chicago, vant han bronse i lagkonkurransen, bak to andre amerikanske lag: Philadelphia Turngemeinde og New York Turnverein. Individuelt fikk han også sølv i tauklatring, som var olympisk gren. Også her ble han kun slått av en landsmann: George Eyser.
Andre plasseringer Krause oppnådde i 1904:
Mjødhall
Mjødhall eller gildehall var i oldtidens Norden en egen hall eller herresete som opprinnelig var kun en stor bygning, oftest et langhus, med et enkelt rom. Fra 400-tallet og fram til tidlig middelalder var en slik bygning boligen til en konge, herre eller høvding og hans folk. Som sådan var den å betrakte som det tryggeste stedet i kongedømmet. På den annen side var det også et utrygt sted om kongen eller høvdingens fiender omringet hallen og brente den ned, noe som også har skjedd. Mjødhallen var ikke bare et politisk sentrum, men også et religiøst som en del av de norrøne kultene som ble markert flere ganger om året. Selv i kristen tid var bryggingen av mjød en viktig aktivitet.
Arkeologi
Levninger av norrøn hallkompleks ble avdekket sørvest for Lejre i Danmark i årene 1986–1988 av Tom Christensen fra Roskilde Museum. Tre fra grunnmuren ble karbondatert til rundt år 880. Det ble senere oppdaget at denne hallen var bygget over en eldre hall som ble datert til rundt år 680. I 2004-2005 utgravde Christensen en tredje hall som var lokalisert rett nord for de andre to. Denne hallen ble bygd på midten av 500-tallet, nøyaktig på den tiden da hendelsene i Beowulf er antatt å ha utspilt seg. Alle tre hallene var omtrent 50 meter lange.
En tilsvarende stor hall ble avdekket ved siden av kirken i Gamle Uppsala i Sverige på et platå av leire som blir kalt for Kungsgårdsplatån. Dette var gildehallen til de svenske kongene. Sammen med det religiøse sentrum, Tempelet i Uppsala, kongsgårdene og de kongelige eiendommene i nærheten (Husby/Uppsala öd), og de kongelige gravhauger, var mjødhallen en del av det religiøse og politiske sentrum for det svenske folket.
En av de største bygningene i Norden er blitt avdekket i Norge med Borg i Lofoten. Dette høvdingsetet på nær 70 meter i Nordland fra vikingtiden lå i Vestvågøy kommune på nordsiden av Vestvågøya i Lofoten. Dette langhuskomplekset som er blitt rekonstruert i moderne tid hadde flere rom og det er antatt at et av dem fungerte som mjødhall ettersom det var et høvdingesete. Bygningen er fra 500-tallet. Dette hadde blitt ombygget og forlenget i begynnelsen av vikingtiden, og var opptil 83 meter langt, noe som gjør det til nær dobbelt så stort og like gammelt som de danske og svenske utgavene nevnt over. Det er foreløpig den lengste bygningen som er kjent fra denne perioden, både i Skandinavia og resten av Europa.
Fra rundt år 500 og fram til kristningen av de nordiske landene var fullført på 1200-tallet var disse store hallene vesentlig for de politiske maktsentrene. De ble avløst av middelalderens banketthaller i slutten av middelalderen, eksempelvis Håkonshallen i Bergen.
Legender og historier
Det er flere redegjørelser av store gildehaller som ble bygget for betydningsfull gilder hvor kongelige var invitert. I henhold til en legende nedtegnet av Snorre Sturlason i Heimskringla inviterte den en høvding som het Åge og var «den mektigste bonden i Värmland, steinrik, men gammel den gang», både den norske kongen Harald Hårfagre og den svenske kongen Erik Emundson, men lot den norske kongen sitte i den nybygde og mest praktfulle hallen ettersom han var den yngste av kongene, og den som hadde størst framtidsutsikter. Den eldre svenske kongen måtte sitte i den gamle gildehallen. Den svenske kongen følte seg så ydmyket av dette at han fikk slått Åke i hjel.
Mjødhallens kultiske funksjon er blitt dokumentert i en episode i Håkon den godes saga i Heimskringla. Den kristne Håkon den gode ble tvunget til å være med på julefeiringen hos trønderne og delta i blotingen. Kongen var til stede ved blotgilde på Lade, men fikk mat i et lite hus for seg selv sammen med noen få menn. Men bøndene klagde på at kongen måtte sitte i høgsetet i det som antagelig var mjødhallen. Å drikke mjød og spise hestekjøtt var en del av ritualet, i henhold til Snorre. Kompromisset var at kongen deltok, men svelget ikke maten.
Mytologi
Fra i alle fall 900-tallet og framover er det tallrike eksempler i norrøn mytologi på haller hvor de døde kom til. Det beste eksempelet er Valhall, hallen hvor Odin mottok halvparten av de krigerne som hadde dødd i slag. Frøya mottok den andre halvparten hos seg i sin hall Sessrumne i Folkvang, i henhold til Gylvaginning.
Fortellingen i Beowulf inkluderer en mjødhall kalt Heorot som var så svær og hadde så mye latter i seg at et monster ved navn Grendel brøt inn i den og drepte folket for å stoppe støyen.
Etymologi
Det gamle navnet for slike haller var hall, slik som i Valhall, men også sal ble benyttet, slik som Uppsala. Konseptet og begrepet har blitt ført videre i moderne tid med ordet festsal. Mjødhallene ble utviklet i kulten rundt høvdingen eller kongen i hans herresete. Dette var i det mest fornemme huset, langhuset.
I fiksjonen
I J.R.R. Tolkiens fiktive univers i Midgard er Meduseld (i betydningen mjødhall på angelsaksisk) den store gyldne hallen som ble bygget i Rohan. Meduseld var en stor hall med stråtak som synes på avstand å ha vært gjort av gull.
Mala
Mala kan være:
Röke
Röke er et tettsted i Hässleholm kommune i Skåne län i Sverige. I 2010 hadde tettstedet 219 innbyggere.
Scott Morrison
Scott John Morrison (født 13. mai 1968 i Sydney) er en australsk politiker som fra 2018 til 2022 var landets statsminister. Morrison har også vært partileder i Liberal Party of Australia fra 2018. Han er siden 2007 parlamentsmedlem og representerer valgkretsen Cook i delstaten New South Wales. Fram til han ble statsminister, var Morrison finansminister i regjeringen til forgjengeren som statsminister, Malcolm Turnbull.
Liv og virke
Morrison studerte økonomisk geografi ved University of New South Wales. Etter endte studier arbeidet han i turistnæringen. Han var sjef for New Zealand Office of Tourism and Sport fra 1998 til 2000 og sjef for Tourism Australia fra 2004 til 2006.
Morrison ble først valgt til Representantenes hus i 2007. I 2013 ble han minister for innvandring og grensekontroll i Tony Abbotts regjering. Morrison var som innvandringsminister ansvarlig for Operation Sovereign Borders. Den hadde som mål å hindre båtmigranter i å nå Australia. I 2014 ble han sosialminister. Etter at Malcolm Turnbull overtok som statsminister ble Morrison finansminister i september 2015.
Etter at Turnbulls lederskap ble utfordret, vant Morrison kampen om å bli hans etterfølger som partileder og statsminister. Morrison overtok som statsminister 24. august 2018.
Capitão Andrade
Capitão Andrade er en kommune i delstaten Minas Gerais i sørøstregionen av Brasil.
Har ni hört kamrater
Har ni hört kamrater er et svensk musikkalbum, utgitt av Fria Proteatern (NJA-gruppen) i 1971. Artistene bak plata hadde en uttalt politisk målsetting med albumet: «Folkets kultur har skapats i kampen för bättre villkor. Den har också skapats i kamp mot herrarnas kultur. Vi måste slå vakt om och utveckla folkets kultur!»
Ti av sangene på plata var ifølge coverteksten skrevet sammen med arbeidere ved Volvo Göteborgsverken og arbeidere og bønder i Övertorneå kommune. Ni av dem inngikk i Fria Proteaterns oppsettinger Strejken på Volvo og Pjäsen om Norrbotten, mens en var fra Nya Norrbottenspjäsen. En sang var hentet fra Vietnam, og en var skrevet av medlemmer i De förenade FNL-gruppernas sanggruppe Fridom Singers.
Abdul Latif Ibrahimi
Abdul Latif Ibrahimi (født 17. oktober 1958 i Kunduz i Afghanistan, død 9. juni 2021 i Kabul i Afghanistan) var en afghansk politiker.
Amagerbro metrostasjon
Amagerbro er en metrostasjon på Amager. Den ligger på linje M2 mellom stasjonene Christianshavn og Lergravsparken.
Abdul Latif Ibrahimi
Han var guvernør i de afghanske provinsene Kunduz, Faryab og til sist Takhar.
Amagerbro metrostasjon
Amagerbro metrostasjon ble innviet 19. oktober 2002. Stasjonen har sykkelparkering og ligger i takstsone 1.
Abdul Latif Ibrahimi
Ibrahimi var medlem av Ibrahim-klanen, en slekt i distriktet Imam Sahib i Kunduz. Det fruktbare jordbruksdistriktet Imam Sahib ligger ved grensen mot Tadsjikistan, og er strategisk av stor betydning.
Ibrahimi døde av covid-19 i 2021.
Florent da Silva
Florent Sanchez da Silva (født 2. april 2003) er en fransk fotballspiller som spiller for den nederlandske klubben, på lån fra Olympique lyonnais.
Natriumcyanid
Natriumcyanid (N) er natrium-saltet til hydrogencyanid (blåsyre). Natriumcyanid kan blandes med saltsyre, som utvikler cyanid som lammer åndedrettsmuskelen og stopper hjertet.
Capitão Enéas
Capitão Enéas er en kommune i delstaten Minas Gerais i sørøstregionen av Brasil.
Västra Torup
Västra Torup er et småsted i Hässleholm kommune i Skåne län i Sverige. I 2005 var Marieholm regnet som et tettsted, og hadde da 210 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Jon Nygaard
Jon Nygaard (født 1946) er en norsk Ibsen-forsker og professor emeritus ved Senter for Ibsen-studier ved Universitetet i Oslo. Han er en representant for den «estetisk-historiske» forståelsesmåten i Ibsen-forskningen og har tatt til orde for i sterkere grad å se Ibsen og hans verk i lys av samtiden og mindre som geni.
Nygaard ble mag.art. i litteraturvitenskap ved Universitetet i Oslo i 1969, og ble året etter ansatt som forskningsstipendiat ved samme universitet. Han ble i 1973 amanuensis i teatervitenskap ved Universitetet i Trondheim og ble førsteamanuensis samme sted i 1975. Fra 1984 til 2016 var han ansatt som førsteamanuensis og fra 2001 som professor i teatervitenskap ved Universitetet i Oslo.
Steinvikholm Aquavit
Steinvikholm Aquavit er en norsk akevitt produsert av Arcus.
Navnet henspiller på en forsendelse til erkebiskop Olav Engelbrektsson på Steinvikholm slott fra lensherre Eske Bille i Bergen datert til 13. april 1531. Med en flaske akevitt fulgte et brev hvor Bille skrev at han sendte «nogit Watn som kallis aqua vite och hielper samme watn for alle haande kranckdom som ith menneske kandt haffue indvortes. Jeg ville gierne sendt Eders Naade mere deraf, men naa staaer ikke Urthene her at bekomm.» Dette er den tidligste forekomsten av akevitt i skriftlige kilder i Norge. I ettertid har Bille fått æren som fremstiller av det første norske brennevinet, mens erkebiskopen har blitt tillagt æren for å ha tatt i bruk brennevinet som legemiddel i Norge. Akevitten som Olav Engelbrektsson mottok var ikke den samme som drikkes i dag, men var basert på korn istedenfor potetsprit. Den var dessuten urenset, altså med en stor andel fusel.
Steinvikholm Aquavit ble lansert etter initiativ fra Stjørdal Næringsforum i 1999, kan fra 2003 bestilles over hele landet gjennom Vinmonopolet, og smaksettes av malt – av samme type som brukes til stjørdalsøl – fra Hognesaunet Såinnhuslag i Stjørdal. Etanolinnholdet er omkring 40 volumprosent, og akevitten er «edel» idet den lagres på fat i 3–4 år. Den har en gyllen farge, en duft av «karve, appelsin, fennikel, tropisk frukt, røyk og fat,» samt en lang ettersmak av de forannevnte duftene. Stig Lundberg i VG karakteriserte i 2003 akevitten som «en mellomting mellom skotsk whisky og akevitt» på grunn av dette smaksinnslaget. Anmeldere i VG har gitt Steinvikholm Aquavit gode skussmål og endog kåret den til en av Norges beste akevitter i en uoffisiell smakstest i 2004.
Akevitten har sin egen forening av entusiaster, Steinvikholmakevittens ridderlaug, iblant også omtalt som Steinvikholmens venner (ikke å forveksle med Steinvikholm slotts venneforening, Steinvikholms venner). Foreningen ble opprettet i 2004, har om lag 30 medlemmer og ledes av et ridderråd med en valgt rådsherre. Årsmøtet legges nærmest mulig til «Akevittens dag» den 13. april.
Windy Boats
Windy Boats AS er en motorbåtprodusent etablert i 1966 av Hugo Vold. De første modellene ble tegnet av Jan Herman Linge. Linge tegnet Windy-båtene helt frem til Windy 8000 på slutten av 1990-tallet.
Olleros (Chachapoyas)
Olleros er en by i provinsen Chachapoyas i Amazonas i det nordvestlige Peru, og er hovedstaden for distriktet Olleros. Byen ligger om lag 3 050 moh. og har 133 innbyggere (2012).
Quinjalca
Quinjalca er en by i provinsen Chachapoyas i Amazonas i det nordvestlige Peru, og er hovedstaden for distriktet Quinjalca. Byen ligger om lag 3 065 moh. og har 147 innbyggere (2012).
Laurence Olivier
Laurence Kerr Olivier, fra 1970 baron Olivier of Brighton (lord Olivier), (født 22. mai 1907 i Dorking i Surrey, død 11. juli 1989 i Steyning i West Sussex) var en britisk skuespiller og regissør.
Olivier vant Oscar for beste mannlige hovedrolle for tittelrollen i filmen Hamlet (1948). Han ble også belønnet med to æres-Oscar. Olivier har fått en stjerne på Hollywood Walk of Fame. I 1999 ble han kåret til tidenes 14. største mannlige filmlegende av American Film Institute.
Karriere
I 1920, da han var 15 år, kom Olivier inn på en sceneskole i London. I 1920-årene hadde han engasjement ved forskjellige scener i London. I 1922 gjorde Olivier sin scenedebut i Stratford-upon-Avon i William Shakespeares Troll kan temmes.
I første del av 1930-årene var han i USA, der han viet seg til såvel teater som film. Olivier medvirket deretter i britiske filmer som As You Like It (1936) og i den historiske filmen Lady X's skilsmisse (1938).
I 1940 fikk Olivier sitt gjennombrudd med Alfred Hitchcocks første amerikanske film, Rebecca, der hans motspiller var Joan Fontaine. I Lady Hamilton spilte han mot Vivien Leigh. I 1944 kom Oliviers merkeligste og mest fremgangsrike film, Shakespeares Henrik V i technicolor og han var her både regissør, produsent og skuespiller. Han ble for dette belønnet med en æres-Oscar.
Omkring 1946 fortalte Vivien Leigh Laurence Olivier at hun ikke lengre elsket ham, men at hennes følelser for ham var som til en bror. Olivier tok dette hardt. Det han da ikke visste eller forstod, var at dette ble starten på Leighs bipolare lidelse, som kom til å sakte ødelegge hennes liv og karriere.
I 1947 ble Olivier adlet. Han ble ansett å beherske teaterets og filmens uttrykksmiddel; ikke minst en forbilledlig språkbehandling og en perfekt diksjon forent med en dypt rotfestet følelse for gammel engelsk teatertradisjon. Oliviers tolkninger av Shakespeare var nydannende og skulle bli legendariske. I 1948 gjorde han et forsøk på å overføre Hamlet til film og vant Oscar for beste mannlige hovedrolle for tittelrollen i filmen.
Olivier fikk en stjerne på Hollywood Walk of Fame i 1960. Han ble belønnet med enda en æres-Oscar i 1979 og en Cecil B. DeMille Award i 1983. I 1999 ble Olivier kåret til tidenes 14. største mannlige filmlegende av Det amerikanske filminstituttet.
Peter Elieson
Peter Elieson (født 29. desember 1770, død 7. juni 1833) var en norsk gårdbruker, postmester og stortingsmann. Han var fra Hafslund i Skjeberg i Østfold. Fra syvårsalderen ble han oppfostret hos morbroren Johan Collett i København. Han ble student i 1787, men gav opp jusstudiene etter noen år. I 1792 kjøpte han storgården Evje i Rygge.
Elieson var 3. representant fra Smaalenenes amt i 1821 og på det overordentlige Stortinget året etter. Både i 1821 og 1822 var han sekretær i Lagtinget. I 1821 var han medlem av 14 komiteer, bl.a. konstitusjonskomiteen og komiteen om brennevinsbrenning på landet. Han var også medlem av riksretten 1821–22.
I 1831 ble Elieson postmester i Moss og bosatte seg der. Han døde i Moss to år senere. John Elieson var hans sønn. Hans ene datter Caroline Andrea, ble gift med Lars Bastian Ridder Stabell, mens en annen datter, Anna Dorothea ble gift med baron Wilhelm Frederik Wedel-Jarlsberg.
Gillaspytes
Gillaspytes er en slekt av biller som hører til gruppen hornbiller i familien skarabider (Scarabaeidae). Slekten omfatter bare én kjent art.
Utseende
En middelsstor, blank, rødbrun hornbille. Hannen har et par tverrberde knøler på pronotum og en spiss knøl eller et kort horn på hodet. Oversiden er svært spredt og fint punktert.
Levevis
Biller i gruppen Pentodontini lever stort sett i forholdsvis tørre biotoper, som steppe og ørkener.
Utbredelse
Arten er beskrevet fra det nordøstlige Mexico (Tamaulipas), men er sjelden.
Yaya Soumaré
Yaya Soumaré (født 23. juni 2000) er en fransk fotballspiller som spiller for Football Bourg-en-Bresse Péronnas 01, på lån fra Olympique lyonnais.
Flytende krystall
Flytende krystaller (engelsk: liquid crystals) er en klasse av molekyler som under visse omstendigheter har faser som viser en isotropisk og fluksete utseende, og under andre omstendigheter viser det direkte motsatte; anisotropisk strukturlikt mønster.
Flytende krystaller brukes i krystallskjermer, som er avhengige av krystallenes optiske egenskaper for visse krystallmolekyler i nærvær eller fravær av elektrisk felt. I et elektrisk felt stiller molekylene seg inn i feltretning, hvor lysets polarisasjon bestemmer hva som slippes gjennom og hva som reflekteres.
Campingplass
En campingplass er en virksomhet som tilbyr et sted for overnatting for campingturister. Den inneholder alltid teltplasser og oppstillingsplasser for campingvogner og bobiler. Mange tilbyr også overnatting i campinghytter.
Standarden på en campingplass kan variere fra et helt enkelt jorde, via campingplasser av gjennomsnittlig standard med sanitæranlegg, til store anlegg med butikker, restauranter og fritidsaktiviteter. I Norge klassifiseres campingplasser i henhold til en skala fra 1 til 5.
Frederiksberg metrostasjon
Frederiksberg er en metrostasjon som ligger i Frederiksberg ved siden av Frederiksberg Centret. Både Linje M1 og M2 på den samme plattform og M3 separert benytter stasjonen, i tillegg finnes det også overgangsmuligheter for reisende til buss. Stasjonen befinner seg i takstsone 1 og 2. Det er en underjordisk forbindelse mellom de to perronger, og hovedtrapper til cityringsstasjonen fra Sylows Allé.
Historie
Fra 1934 var Frederiksberg Station endestasjon for S-togenes linje F, men ble tatt ut av drift den 20. juni 1998. Heretter ble anlegget oppgradert til metrodrift.
Den nye metrostasjonen er, i likhet med de øvrige stasjoner på Metroen, tegnet av KHR arkitekter. Etter at Cityringen ble åpnet i september 2019, betjener Frederiksberg også Linje M3.
Capitólio
Capitólio er en kommune i delstaten Minas Gerais i sørøstregionen av Brasil.
Filippeion
Filippeion i Altis av Olympia på Peloponnes var et minnesmerke som besto av statuer av familien til kong Filip II av Makedonia, inkludert var Filip II selv, hans sønn Aleksander den store, hans hustru Olympias, hans far Amyntas III og mor Eurydike I. Skulpturene ble framstilt av den athenske skulptøren Leokares for å feire Filips seier i slaget ved Khaironeia i 338 f.Kr. Dette var det eneste byggverket på innsiden av Altis som var dedikert til mennesker, og ikke guder.
Mahāyāna
Mahāyāna (sanskrit) er én av tre hovedretninger i buddhismen ved siden av Theravāda og Vajrâyâna.
Utvikling
Mahâyâna betyr den store vogna og har som mål å gi så mange mennesker som mulig tilgang til opplysning (Nirvana). Denne retningen oppstod i India omkring det 1. århundre e.Kr., en tid etter Buddhas inntreden til nirvana. Mahâyâna-tilhengerne mener at Buddha underviste i Mahâyâna også. Årsaken var utilfredsheten med læren og praksisen i de opprinnelige retningene, som var baserte på munkesamfunn og arhat-idealer (en arhat har overvunnet ego-forestillingen). Mahâyâna-troende kalte denne retningen Hînayâna (lite kjøretøy). Mens en arhat søker befrielsen bare ved egen erkjennelse og anstrengelse, kan den Mahâyâna-troendene få hjelp fra bodhisattvaer. En bodhisattva er en som har oppnådd høy grad av oppvåkning, og som bruker denne innsikten til å fortsette å hjelpe alle levende vesener ut av samsara. Mahayana-bevegelsen kan ha blitt påvirket av gnostisismen og nyplatonismen, som oppstod omkring samme tid. En forbindelse kan ha vært Silkeveien. Silkeveien førte gjennom mange land, som bekjenner seg til islam i dag, men har vært gresk og/eller buddhistisk preget i det første århundre.
Mahāyāna
Mahāyāna («Den store vogna») legger vekt på universell medfølelse og de altruistiske bodhisattva-idealene. Målet er å bli en buddha og bli i samsara for å hjelpe alle levende vesener til å oppnå det samme. I tillegg til Nikaya-skriftene, anerkjenner Mahāyāna alle eller deler av en samling skrifter som ble nedtegnet ca. år 100 e.kr. Mahāyāna blir i dag praktisert i Kina, Korea, Japan og mesteparten av Vietnam. Den dominerende grenen av Mahāyāna er forskjellige skoler innen Rent Land Buddhismen og Zen.
Mahāyāna-skrifter
Mahāyāna-buddhismens hellige tekster er svært omfattende, og det finnes ingen standardisert kanon (fastlagt utvalg hellige tekster) som er dekkende for alle retninger innenfor mahāyāna-buddhismen. Ulike tekstsamlinger i Tibet, Kina, Korea og Japan overlapper hverandre, uten å være «komplette». En komplett oversikt må derfor være inkluderende, med kryssreferanser til ulike tekst-samlinger.
Mahāyāna oppstod i India, og mange mahāyāna-tekster er bevart på sanskrit i form av manuskripter fra Nepal. Manuskriptene fra Nepal er avskrifter av tekster fra Sør-India, og deres arkaiske språk har gjort det mulig for språkforskere å datere dem til det 1. århundre e.Kr.
Tekstene ble etterhvert oversatt til kinesisk og tibetansk. Grunnet ødeleggelsen av indiske universiteter i det 9. århundre er majoriteten av tekstene bare bevart i kinesiske og tibetanske oversettelser. Den kinesiske buddhistiske kanon er en fellesbenevnelse på fire tekstsamlinger som overlapper hverandre og omfatter 4 418 forskjellige tekster. Den tibetanske buddhistiske kanon omfatter mer enn 5 262 tekster.
Velkjente mahāyāna-tekster er:
Utbredelse
Mahâyâna-skolene spredde seg fra India til Tibet, Ladakh, Nepal, Sikkim, Bhutan, Kina, Japan, og Korea, delvis til Vietnam, Mongolia, Burjatia og til det eneste opprinnelige buddhistiske republikk i Europa, Kalmykia.
Vajrâyâna
En videreførende retning av Mahâyâna finnes i Vajrayana, også kjent som tibetansk buddhisme. Vajrâyâna supplerer bodhisattva-veien med esoteriske metoder (tantra). I Tibet utviklet seg forskjellige skoler, av disse finnes i dag:
i Kina og Japan
Vajrâyâna finnes som
Utbredelse i Norge
I Norge finnes det flere Mahâyâna- og Vajrâyâna-grupper, for eksempel Rinzai Zen Senter (japansk zen), Hridaya-gruppen (kinesisk zen/chan), Dharmagruppa (vietnamesisk zen), Det vietnamesiske buddhistsamfunn, Dharma Sah (koreansk) og tibetansk Buddhisme (Karma Tashi Ling buddhistsamfunn, Karma Kagyu diamantveisbuddhisme) og Nordisk Kadampa meditasjonssenter (Kadampa/ Gelug).
Eugenikk
Eugenikk (gresk ευγενής [eugenés] = «av god avstamning»), også kjent som rasehygiene eller arvehygiene, er en anvendt vitenskap og et sosialpolitisk program som tar sikte på å forbedre arvelige egenskaper i en befolkning. Eugenikk som vitenskap ble grunnlagt av Francis Galton i andre halvdel av 1800-tallet. Fagets selvforståelse var at det utgjorde en del av folkehelseforskning og var en anvendt gren av evolusjonsbiologien og genetikken. Eugenisk politikk ble satt ut i livet i mange land og med bred politisk støtte, spesielt fra 1920- til 1960-tallet. I dag forbindes begrepet fremfor alt med nasjonalsosialismens totalitære og rasistiske versjon av rasehygienen. Eugenikken har derfor ikke lenger nevneverdig støtte blant forskere, politikere eller i befolkningen, selv om skillet mellom eugenikk og dagens humangenetiske rådgivning ikke er absolutt.
Eugeniske virkemidler varierte sterkt mellom land og tidsepoker, og omfattet bl.a. hygieneopplæring, familieplanlegging, prevensjon, sterilisering, abort, ekteskapsforbud, innvandringsbegrensning, internering og, i siste instans, drap («eutanasi»). Tiltakene ble stort sett iverksatt under statlig kontroll, men kunne være basert på frivillighet (ren informasjon), obligatorisk rådgivning, økonomiske incentiver eller tvang.
Definisjoner
Francis Galton selv ga følgende definisjon:
Rasehygiene ble av Alfred Ploetz definert på følgende måte:
Dagens vitenskapshistorikere definerer eugenikk som:
Eugenikk, rasehygiene og arvehygiene ble stort sett brukt synonymt. I den grad tilhengerne la forskjellige betydninger i ordene, ble rasehygiene oppfattet som et videre begrep, som ikke bare handlet om befolkningens egenskaper (kvalitet), men også omfattet måter å øke befolkningsveksten på (kvantitet).
Positiv og negativ eugenikk
Det skilles mellom positiv og negativ eugenikk. Mens positiv eugenikk oppmuntrer til flere barn fra personer med antatt heldige egenskaper, vil negativ eugenikk begrense antall barn fra personer med antatt uheldige egenskaper.
Filmfestivalen i Cannes 2019
Filmfestivalen i Cannes 2019 var den 72. utgaven av den franske Filmfestivalen i Cannes. Den foregikk i Cannes fra 14. til 25. mai 2019. Den meksikanske regissøren Alejandro González Iñárritu var juryleder. Gullpalmen gikk til den sørkoreanske filmen Parasite, regissert av Bong Joon-ho. Det var første gangen en sørkoreansk film vant Gullpalmen.
Eugenikk
Positiv og negativ eugenikk
Både positiv og negativ eugenikk kan i utgangspunktet basere seg på frivillighet eller på tvang. Frivillig eugenikk er familieplanlegging basert på opplysning eller rådgivning. Tvang kan ta (og har tatt) alle former fra f.eks. økonomiske incentiver (at visse sosiale støtteordninger var forbeholdt kvinner som «frivillig» lot seg sterilisere) via sterilisering uten samtykke til – i ytterste konsekvens – drap på individer med uønskede egenskaper («eutanasi»). Positiv ufrivillig eugenikk kan basere seg på at staten tar seg av partnervalget for individer med ønskede egenskaper. Nasjonalsosialistenes Lebensborn-program hadde trekk i denne retningen.
Begrepshistorie
Betegnelsen eugenikk (eugenics) ble innført i 1883 av Francis Galton. Han lette etter «et kort ord som beskriver vitenskapen om å forbedre populasjoner [science of improving stock], som på ingen måte er begrenset til spørsmål om veloverveid partnervalg, men som, spesielt når det gjelder mennesket, tar høyde for alle påvirkninger som selv i minste grad øker de mer egnede rasenes eller slektenes sannsynlighet til raskt å få overhånd over de mindre egnede enn de ellers ville ha hatt.»
Nicodemus Tessin den yngre
Nicodemus Tessin d.y. (født 23. mai 1654 i Nyköping, Sverige, død 10. april 1728, Stockholm) var en svensk arkitekt, greve og er kjent som arkitekten bak Stockholm og Gottorp slott ved Schleswig. Nicodemus Tessin d.y. var en av barokkens store arkitekter i Sverige.
Eugenikk
Begrepshistorie
Begrepet rasehygiene (Rassenhygiene) ble innført i 1895 av Alfred Ploetz og var ment som et tyskt synonym for eugenikk. I Norge brukte man frem til andre verdenskrig hovedsakelig ordet rasehygiene, mens man i dag nesten utelukkende bruker navnet eugenikk.